
Nodau’r modiwl:

Nodau’r modiwl yw:

· Mynd i'r afael â'r prosesau, yr egwyddorion a'r materion sy'n dylanwadu ar ddylunio a gweithredu cwricwlwm ffurfiol


· Cyflwyno myfyrwyr i ddamcaniaeth cwricwlwm a dangos ei effaith ar y ddarpariaeth addysgol gyfredol

· Adeiladu dealltwriaeth myfyrwyr o'r cwricwlwm fel cynnwys, proses, modelau cwricwlwm a'u ideolegau sylfaenol yn ogystal â dewisiadau amgen i'r cwricwlwm o'r cwricwlwm craidd, cwricwlwm yn yr ysgol i'r cwricwlwm cenedlaethol


Amcanion y modiwl:

Wedi cwblhau’r modiwl dylai myfyrwyr:


· Datblygu dealltwriaeth feirniadol o'r cysyniadau sy’n ymwneud â damcaniaeth ac arfer cwricwlwm o ran ymestyn dealltwriaeth gysyniadol o addysg

·  Trafod ac arddangos dealltwriaeth feirniadol o ffactorau athronyddol, cymdeithasol, economaidd a phroffesiynol yn gysylltiedig â datblygu a gweithredu cwricwlwm

· Trafod y materion cyfoes sy’n ymwneud â chwricwlwm ac adfyfyrio ar strategaethau ar gyfer hyrwyddo cynwysoldeb o fewn cwricwlwm gwladol mwy nag un wlad


Strategaeth dysg ac addysgu 

Nôd y modiwl yw cynnal cydbwysedd rhwng damcaniaeth ac ymarfer addysg trwy ystod o strategaethau. Defnyddir trafodaeth, darlith, gwaith grŵp ac astudio hunangyfeiriedig i gwrdd a’r angen hwn. Mae sesiynau tiwtorial hefyd yn rhoi cyfle i'r myfyrwyr drafod materion perthnasol ac i gael adborth ffurfiannol unigol ynghylch eu gwaith a'u haseiniad.

Bydd y sesiynau ar gyfer y modiwl hyn yn cynnwys darlithoedd wyneb i wyneb, dysgu syncronedig a gweithgareddau asyncronedig. Bydd y darlithoedd yn rhoi cyfle i fyfyrwyr ddatblygu’r sgiliau o wrando’n ofalus, adlewyrchu, crynhoi gwybodaeth a dadansoddi. Byddwn yn trafod prif damcaniaethau, dadleuon a meysydd ymchwil allweddol i’r modiwl.

Mae angen cwblhau’r tasgau a’r darllen er mwyn cefnogi eich gwybodaeth a dealltwriaeth o destunau sy’n cael eu trafod yn y modiwl. Mae’n allweddol bwysig bod myfyrwyr yn astudio’r darllen a chwblhau’r tasgau oherwydd byddant yn cael eu defnyddio yn y sesiynau. Mae’r strategaethau yn y modiwl hyn wedi cael eu dewis er mwyn cefnogi eich dysgu ac hefyd darparu modelau o wahanol ymagweddau o ddysgu.


CYNLLUN GWEITHREDU MODIWL
Bloc 1
	Wythnos1
	Syncronedig (Dydd Mawrth)
	Asyncronedig
	Syncronedig 

	
	Cyflwyniad a chwricwlwm byd eang

GOROLWG O ASEINIAD 1

	Cwricwlwm Reggio Emilia 
	Cwricwlwm Steiner 

	Wythnos 2
	Cynhwysiant yn y cwricwlwm

GOROLWG O ASEINIAD 2 

	Iechyd a lles yn y cwricwlwm
	Hawliau plant yn y cwricwlwm

	Wythnos  3
	PISA a chwricwlwm y  DU 
	Ysgolion ffydd
	Tutorials

	Wythnos 4
	WYTHNOS ASESU



Nodwch os gwelir yn dda: mae’r holl ddeunydd ar gyfer y sesiynau hyn ar gael ar Moodle (bydd angen i chi gyfarwyddo eich hun gyda’r deunydd cyn ac ar ol bob sesiwn), bydd dysgu arlein yn digwydd ar TEAMS


ASEINIADAU MODIWL:

Elfen asesu 1 – 40%

Cyflwyniad unigol (10 munud)

· Creu a chyflwyno PwyntPwer unigol a chynlluniau / nodiadau ategol  sy'n amlinellu buddion a anfanteision cwricwlwm byd penodol, cymharwch y cwricwlwm o'ch dewis â'r Cwricwlwm Cenedlaethol yn y DU


Elfen asesu 2 – 60%

Traethawd (3000 o eiriau).

Dadasoddwch yn feirniadol y strategaethau ar gyfer hyrwyddo cynhwysiant mewn cwricwlwm penodol yn y DU
Dewisiwch cwricwlwm o’ch dewis o’r rhestr canlynol: e.e. 

Cyfnod Sylfaen yn Lloegr neu Gogledd Iwerddon
Cyfnod Sylfaen yng Nghymru
Cwricwlwm yr Alban (3-18 blwydd oed)
Y Cwricwlwm Cenedlaethol (cynradd, uwchradd, Ysgolion Ffydd)
Ysgolion Rhydd


Darllen:

Mae’n bwysig eich bod yn darllen ar gyfer gradd mewn Addysg. Y mwy byddwch chi’n darllen y mwy bydd syniadau’n gwneud synnwyr i chi. Yn achlysurol bydd disgwyl eich bod yn dod i’r sesiwn wedi darllen y deunydd – pan fod hyn yn digwydd mae’n allweddol bwysig eich bod yn gwneud y darllen. 

Deunydd darllen ychwanegol

Byddwn yn cyfeirio myfyrwyr tuag at ddarllen cyfredol yn ystod y cwrs. 

